open-index/open-wikipedia-markdown huggingface dataset:
Ingunn Bergstad

**Ingunn Bergstad** (født 26. desember i 1948 på Dale i Vaksdal kommune i Hordaland) er en klinisk ernæringsfysiolog. Hun har parallelt med faglig engasjement drevet politisk påvirkning og synliggjøring av ernæringsfaget, yrkesgruppen, og deres forening, KEFF. 

Ingunn Bergstad var selv med å opprette KEFF i 1984 og satt i interimsstyret som nestleder. I dag er hun aktiv i Fagpolitisk utvalg nedsatt av styret i KEFF. Som resultat av mange års fagpolitisk arbeid ble hun utnevnt til æresmedlem i KEFF 20. mars 2014 på foreningens 30-årsjubileum. 

Hun var i en periode på 3,5 år ansatt på Universitetet i Oslo for å opprette en egen utdannelse i klinisk ernæring i Norge. Frem til 1997 måte studentene reise til utlandet for å fullføre utdannelsen som klinisk ernæringsfysiolog. Siden har hun bidratt til opprettelsen av studiet i klinisk ernæring ved Universitetet i Bergen, der hun fremdeles er programsensor. Ingunn bidro også aktivt til at profesjonen fikk sin autorisasjon i 2001.

Ved Oslo universitetssykehus og tidligere Aker universitetssykehus har hun vært pådriver til at ernæringsfaget skal være integrert i medisinsk behandling. Hun har vært sentral i opprettelsen av Ernæringsrådet ved Oslo universitetssykehus og sitter for tiden som nestleder i dette. I tillegg har hun vært leder for Ernæringskomiteen ved Aker universitetssykehus i mange år. Hun har et positivt omdømme blant sine ansatte, i 2008 ble hun kåret til årets medarbeider ved Aker universitetssykehus etter nominasjon av de ansatte ved hennes avdeling.

Ingunn Bergstad er utdannet klinisk ernæringsfysiolog fra Nordisk høgskole for husholdsvitenskap ved Universitetet i Oslo og Göteborgs universitet. 
Hun har vært ansatt på Aker universitetssykehus siden 1975, og hun har vært leder for Seksjon for klinisk ernæring i Medisinsk klinikk på Oslo universitetssykehus siden 1985. Under hennes lederskap har avdelingen vokst, både i antall og anseelse. Hun har vært medarbeider i en rekke forskningsprosjekter og sittet i 
Forskningsrådet ved Aker universitetssykehus. Hun har vært sentral i utarbeidelsen av ernæringsfaglige retningslinjer, medforfatter av vitenskapelige artikler og veileder for
masterstudentene  Nina Lorentsen, Monica Drivdal, Oddveig Drøpping, Jeevan Shikha Chawla (Alka), Monica Ekornes og Sissi Stove Lorentzen. 

Ingunn Bergstad er gift med Lars Johansson og bor på Eiksmarka i Bærum kommune.

## Referanser
Georges Quéritet

**Georges Quéritet**  (født 6. april 1882, død 5. januar 1963) var en belgisk fotballspiller som spilte i RFC de Liège og Racing Club de Bruxelles. Han spilte også i den første kampen til , 1. mai 1904, mot . Kampen endte 3–3, og Quéritet scoret Belgias og kampens første mål etter syv minutter, og det andre da han utliknet til 2–2.

Dette ble Quéritets første og eneste landskamp.

## Referanser


## Eksterne lenker
*
Aoridae

**Aoridae** er en familie innenfor parvordenen Corophiidira (infraorden Corophiida) i Senticaudata-gruppen av amfipoder.
Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.

## Gruppens taksonomi
Gruppen ble systematisert på ny i 2013. 
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** -  arter
** KLASSE storkreps (Malacostraca) - + arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) -  arter,  i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Corophiidira Leach, 1814 (sensu Lowry & Myers, 2013)
********* Overfamilie Aoroidea  Stebbing, 1899
********** Familie Aoridae  Stebbing, 1899
*********** Slekt *[[Aora]]* Krøyer, 1845
*********** Slekt *[[Aorella]]* Myers, 1981
*********** Slekt *[[Aoroides]]* Walker, 1898
*********** Slekt *[[Archaeobemlos]]* Myers, 1988
*********** Slekt *[[Arctolembos]]* Myers, 1979
*********** Slekt *[[Australomicrodeutopus]]* Myers, 1988
*********** Slekt *[[Autonoe]]* Bruzelius, 1859
*********** Slekt *[[Bemlos]]* Shoemaker, 1925
*********** Slekt *[[Camacho (zoologi)|Camacho]]* Stebbing, 1888
*********** Slekt *[[Chevreuxius]]* Bonnier, 1896
*********** Slekt *[[Columbaora]]* Conlan & Bousfield, 1982
*********** *Usikker slekt [[Eudrella]]*
*********** Slekt *[[Globosolembos]]* Myers, 1985
*********** Slekt *[[Grandidierella]]* Coutière, 1904
*********** Slekt *[[Lemboides]]* Stebbing, 1895
*********** Slekt *[[Lembos]]* Bate, 1857
*********** Slekt *[[Meridiolembos]]* Myers, 1988
*********** Slekt *[[Microdeutopus]]* Costa, 1853
*********** Slekt *[[Paragrandidierella]]* Ariyama, 2002
*********** Slekt *[[Paramicrodeutopus]]* Myers, 1988
*********** Slekt *[[Paraoroides]]* Stebbing, 1910
*********** Slekt *[[Plesiolembos]]* Myers, 1988
*********** Slekt *[[Protolembos]]* Myers, 1988
*********** Slekt *[[Pseudobemlos]]* Ariyama, 2004
*********** Slekt *[[Tethylembos]]* Myers, 1988
*********** Slekt *[[Xenocheira]]* Haswell, 1879
*********** Slekt *[[Coremapus]]* Norman, 1905 = *[[Microdeutopus]]* Costa, 1853
*********** Slekt *[[Lalaria]]* Nicolet, 1849 = *[[Aora]]* Krøyer, 1845
*********** Slekt *[[Lembopsis]]* Pearse, 1912 = *[[Bemlos]]* Shoemaker, 1925
*********** Slekt *[[Lonchomerus]]* Bate, 1857 = *[[Aora]]* Krøyer, 1845
*********** Slekt *[[Stimpsonella]]* Della Valle, 1893 = *[[Microdeutopus]]* Costa, 1853
*********** Slekt *[[Stimpsonia]]* Bate, 1862 = *[[Microdeutopus]]* Costa, 1853

## Referanser


## Eksterne lenker
*
KEFF

**KEFF**, en forkortelse for Kliniske Ernæringsfysiologers Forening tilsluttet Forskerforbundet, er en faglig og fagpolitisk forening for kliniske ernæringsfysiologer og studenter i klinisk ernæring i Norge.

Kliniske ernæringsfysiologer er autorisert helsepersonell, og arbeider med å forebygge, utrede, diagnostisere og behandle ernæringsrelaterte sykdommer. KEFF arbeider for at fagområdet klinisk ernæring integreres i norsk helsearbeid, og for å sikre befolkningen nødvendig, likeverdig og god klinisk ernæringsfaglig tjeneste og behandling. Foreningen jobber for at utdanningen av kliniske ernæringsfysiologer samsvarer med samfunnets og pasientenes behov for trygge, sikre og effektfulle ernæringstjenester av høy kvalitet. Foreningen ble opprettet i 1985.

## Se også

* Kostholdsendring AS

## Referanser


## Eksterne lenker
* 
*
Heggedalsposten

**Heggedalsposten** er et gratis lokalblad for tettstedet Heggedal i Asker kommune. Bladet utgis seks ganger årlig, og distribueres i Heggedal, Hallenskog, Askerbørskogen, Gullhella, Blakstad og Vollen. Første utgave kom i januar 2007. Opplaget er per 2022 i bladet oppgitt til  eksemplarer. 

Utgivelsen av Heggedalsposten er et prosjekt innenfor Heggedal Nærmiljøsentral. Bladet skrives og distribueres av frivillige. Ulike foreninger i Heggedal og omegn har egne sider i bladet, som de selv er redaksjonelt ansvarlige for. For eksempel har Heggedal og Blakstad skolekorps en fast side, med nytt fra korpset og informasjon om kommende arrangementer. 

## Eksterne lenker
*
Unciolidae

**Unciolidae** er en familie innenfor parvordenen Corophiidira (infraorden Corophiida) i Senticaudata-gruppen av amfipoder.
Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.

## Gruppens taksonomi
Gruppen ble systematisert på ny i 2013. En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Corophiidira Leach, 1814 (sensu Lowry & Myers, 2013)
********* Overfamilie Aoroidea  Stebbing, 1899
********** Familie Unciolidae  Myers & Lowry, 2003
*********** Underfamilie Acuminodeutopinae  Myers & Lowry, 2003
************ *Slekt [[Acuminodeutopus]]* J.L. Barnard, 1959
************ *Slekt [[Rudilemboides]]* J.L. Barnard, 1959
************ *Slekt [[Wombalano]]* Thomas & Barnard, 1991
************ *Slekt [[Klebang]]* Azman & Othman, 2012
*********** Underfamilie Unciolinae  Myers & Lowry, 2003
************ *Slekt [[Dryopoides]]* Stebbing, 1888
************ *Slekt [[Janice]]* Griffiths, 1973
************ *Slekt [[Liocuna]]* Myers, 1981
************ *Slekt [[Neohela]]* S. I. Smith, 1881
************ *Slekt [[Orstomia]]* Myers, 1998
************ *Slekt [[Pedicorophium]]* Karaman, 1981
************ *Slekt [[Pseudunciola]]* Bousfield, 1973
************ *Slekt [[Pterunciola ]]*Just, 1977
************ *Slekt [[Rildardanus]]* J.L. Barnard, 1969
************ *Slekt [[Ritaumius]]* Ledoyer, 1978
************ *Slekt [[Uncinotarsus]]* L'Hardy & Truchot, 1964
************ *Slekt [[Unciola]]* Say, 1818
************ *Slekt [[Unciolella]]* Chevreux, 1911
************ *Slekt [[Zoedeutopus]]* J.L. Barnard, 1979 

## Referanser


## Eksterne lenker
*
Walt Tkaczuk

**Walter Robert Bogdan Tkaczuk** (født 29. september 1947 i Emsdetten) er en tidligere canadisk ishockeyspiller. Han spilte 945 kamper for New York Rangers i perioden mellom 1967 og 1981. Han var den første tysk-fødte spiller som spilte i NHL.

## Referanser


## Eksterne lenker
*
Chevaliidae

**Chevaliidae** er en familie innenfor parvordenen Corophiidira (infraorden Corophiida) i Senticaudata-gruppen av amfipoder.
Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.

Familien har 14 arter fordelt på to sleker. En av dem, Chavelia, var tidligere (1974-2003) plassert i familien Isaeidae.

## Gruppens taksonomi
Gruppen ble systematisert på ny i 2013. 
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Corophiidira Leach, 1814 (sensu Lowry & Myers, 2013)
********* Overfamilie Chevalioidea  Myers & Lowry, 2003
********** Familie Chevaliidae  Myers & Lowry, 2003
*********** *Slekt [[Bryoconversor]]* Lörz, Myers & Gordon, 2014
************ *[[Bryoconversor tutus]]* Lörz, Myers & Gordon, 2014
*********** *Slekt [[Chevalia]]* Walker, 1904
************ *[[Chevalia anomala]]* Souza-Filho, Souza & Valério-Berardo, 2010
************ *[[Chevalia aviculae]]* Walker, 1904
************ *[[Chevalia caetes]]* Souza-Filho, Souza & Valério-Berardo, 2010
************ *[[Chevalia carpenteri]]* Barnard & Thomas, 1987
************ *[[Chevalia convexa]]* Souza-Filho, Souza & Valério-Berardo, 2010
************ *[[Chevalia hirsuta]]* Lazo-Wasem, 1999
************ *[[Chevalia inaequalis]]* (Stout, 1913)
************ *[[Chevalia marajoara]]* Souza-Filho, Souza & Valério-Berardo, 2010
************ *[[Chevalia mexicana]]* Pearse, 1913
************ *[[Chevalia pacifica]]* Myers, 1995
************ *[[Chevalia setosa]]* Souza-Filho, Souza & Valério-Berardo, 2010
************ *[[Chevalia tenuis]]* Myers, 2009
************ *[[Chevalia thomasi]]* Souza-Filho, Souza & Valério-Berardo, 2010

## Referanser


## Eksterne lenker
*
Filosofiåret 1901

## Hendelser
* Sully Prudhomme ble tildelt Nobelprisen i litteratur i 1901 «som en spesiell anerkjennelse av hans poetiske komposisjon, som gir bevis for opphøyd idealisme, kunstnerisk fullkommenhet og en sjelden kombinasjon av kvalitetene i både hjerte og intellekt».

## Publiseringer
* Rudolf Christoph Eucken, *Der Wahrheitsgehalt der Religion* (publisert på tysk i 1901)
* H. G. Wells, *[[Anticipations of the Reaction of Mechanical and Scientific Progress Upon Human Life and Thought]]* (1901)

## Fødsler

## Bildegalleri

Bundesarchiv_Bild183-R57262,_Werner_Heisenberg.jpg|Werner Heisenberg(1901–1976)
André_Malraux,_1974,_photo42.jpg|André Malraux(1901–1976)
Jacques Lacan ironie.jpg|Jacques Lacan(1901–1981)
Michael_Oakeshott.jpg|Michael Oakeshott(1901–1990)
Henri Lefebvre 1971.jpg |Henri Lefebvre(1901–1991)


## Referanser
Trine Setsaas

**Trine Hay Setsaas** (født 1979) er en norsk tidligere fotballspiller som representerte Trondheims-Ørn. Hun har fire cupmesterskap (1998, 1999, 2001, 2002) og to seriemesterskap (2000, 2001) med Trondheims-Ørn.

## Referanser
Elisabeth Størseth

**Elisabeth Størseth** (født 1975) er en norsk tidligere fotballspiller som representerte Trondheims-Ørn. Hun har ett cupmesterskap (1993) med Trondheims-Ørn.

## Referanser
Paul Colin

**Paul Colin** (født 15. mai 1920, død 20. mars 2018) var en fransk forfatter som vant Goncourt-prisen i 1950 for *Les jeux sauvages*.

## Bibliografi
* *Les jeux sauvages*, Éditions Gallimard, Paris, 1950. 
** Oversatt til engelsk som *Savage Play*, Dutton, New York, 1953
* *Terre paradis*, Gallimard, 1959

## Referanser
Paul Conlin

**Paul Joseph D. Conlin** (født 26. januar 1943 i Lucan i Ontario), canadisk ishockeyspiller som deltok i de olympiske vinterleker 1964 i Innsbruck og 1968 i Grenoble.
 
Conlin vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.

Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. Colin og spilte sju kamper i OL-turneringen.

## OL-medaljer
* 1968  Grenoble -  Bronse i ishockey  Canada

## VM-medaljer
* 1966  Ljubljana -  Bronse i ishockey 
* 1967  Wien -  Bronse i ishockey 
* 1968  Grenoble -  Bronse i ishockey 

## Referanser


## Eksterne lenker
*
Paucalis

**Paucalis** brukes for å referere til et fåtall av klart forskjellige ting, skjønt grensa for hvor "få" går, er svært uklar. I mange av språkene er det mellom to og sju, men det finnes også tilfeller der denne formen brukes for 20.

## Nummerhierarki
Grammatiske tall følger i utgangspunktet et nummerhiearki. 
:entall ← flertall ← dualis ← trialis og paucalis
Språket må ha entall for at det skal kunne ha flertall, og likeledes må det ha flertall for at det skal kunne ha dualis.. Likevel finnes det noen svært få unntak fra dette.

## Språk med paucalis

### Bayso
I språket bayso refererer paucalis til et antall individer fra to til omkring seks. Paucalisformen finnes i substantivene, men ikke i pronomenene. Dette språket er også blant unntakene fra nummerhierarkiet ettersom det har paucalis, men ikke dualis .

### Lihir
Språket lihir har et system med fem forskjellige former, muligens disse: entall, dualis, trialis, paucalis og pluralis. Se pronomenene nedenfor:

Formen som det hersker uklarhet rundt, er trialis og hvorvidt det faktisk er snakk om en ekte trialis eller to paucaliser (da en "mindre" paucalis og en "større" paucalis) .

## Referanser


## Bibliografi
*
Igor Setsjin

**Igor Ivanovitsj Setsjin** (russisk: Игорь Иванович Сечин, født den 7. september 1960 i Leningrad i Sovjetunionen) er en russisk politiker og forretningsmann, som anses å være en nær alliert til Vladimir Putin.

Setsjin tok eksamen fra Universitetet i Leningrad i 1984 som lingvist, og behersker fransk og portugisisk. På 1980-tallet arbeidet han i Mosambik og Angola, offisielt som tolk for sovjetiske diplomatiske og forretningsmessige oppdrag. Men det er blitt påstått at han egentlig var en utstasjonert KGB-mann, og at han dermed også må regnes som en *[[silovik]]*.

I årene 1991-1996 arbeidet Setsjin på borgermesterkontoret i St. Petersburg, fra 1994 som visestabssjef for viseborgermester Vladimir Putin. Årene 1996-1997 var han assistent til Putin, som arbeidet i departementet for presidentiell leilighetsforvaltning.

1997-1998 var Setsjin sjef for generalavdelningen på Kontrolldirektoratet knyttet til presidenten, som ble ledet av Putin. I august 1999 ble han sjef for den russiske statsministers sekretariat, etter at Putin var blitt statsminister. Fra 24. november samme år til 11. januar 2000 var han første assisterende sjef for den russiske presidentens administrasjon. Mellom 31. desember 1999 og mai 2008 var han assisterende sjef for Putins administrasjon.

I mai 2008 ble han av president Dmitrij Medvedev utnevnt til første visestatsminister, noe som noen analytikere oppfattet som en nedgradering.

Siden 27. juli 2004 har han vært styreformann for JSC Rosneft, som har overtatt den fengslede Mikhail Khodorkovskijs ressurser i Yukos. Khodorovskij har anklaget Setsjin for å ha planlagt hans arrestasjon og plyndringen av oljeselskapet hans: «Den andre så vel som den første saken ble organisert av Sechin. Han iscenesatte den første saken mot meg av grådighet og den andre av feighet».

Setsjin er gift og har en datter som i 2003 giftet seg med sønnen til den tidligere russiske justisminister Vladimir Ustinov.

## Referanser


## Eksterne lenker
* Biografi 
* Biografi, Lenta.ru
Universitetet i Liepāja

**Universitetet i Liepaja** (latvisk: *Liepajas Universitāte*) er et universitet i Latvia som ligger i byen Liepaja. Det ble stiftet i 2008 etter tidligere å hatt status av en pedagogisk høgskole og har 2&nbsp;000 studenter.

Universitetet har firefakulteter for:
# Humanvitenskap og kunst
# Pedagogikk og sosialt arbeid
# Management og samfunnsvitenskap
# Vitenskap og teknikk

## Eksterne lenker
*
Eurosong

**Eurosong** kan vise til:
* Sangkonkurransen Eurovision Song Contest
* Arrangørenes benevnelse på Eurovision Song Contest 1996 
* Slovakias nasjonale finale før Eurovision Song Contest, se Eurosong (Slovakia)
* Tsjekkias tidligere nasjonale finale før Eurovision Song Contest, se Eurosong (Tsjekkia)
* Belgias nasjonale finale før Eurovision Song Contest
* Irlands nasjonale finale før Eurovision Song Contest
Monacos Grand Prix 2014

**Monacos Grand Prix 2014** (offisielt navn: *Formula 1 Grand Prix de Monaco 2014*) var et Formel 1-løp som ble arrangert 25. mai 2014 på Circuit de Monaco i Monte Carlo, Monaco. Det var det sjette løpet i -sesongen og det 72. Monacos Grand Prix. Løpet ble vunnet av Mercedes-føreren Nico Rosberg, som dermed vant Monacos GP for andre på rad. Hans lagkollega Lewis Hamilton tok andreplassen, mens tredjeplass ble tatt av Red Bulls Daniel Ricciardo. Dette var Mercedes-lagets femte dobbeltseier på rad, ny rekord i Formel 1-sammenheng.

## Klassifisering
### Kvalifisering

### Løpet

**Noter til tabellene:**
*  - Jules Bianchi fikk en gridstraff på fem plasser for å ha foretatt et ikke-planlagt bytte av girkasse før løpet.
*  - Marcus Ericsson forårsaket en kollisjon med Felipe Massa i Q1, noe som forhindret Massa fra å delta i Q2. Som straff måtte Ericsson starte løpet fra pit lane.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Bergen Motorcykkel Klubb

**Bergen Motorcykkel Klubb** (**BMCK**) er en norsk motorsykkelklubb som ble stiftet i 1968.
Klubben holder til i Sandviken i Bergen og hadde i 2021 65 medlemmer.

## Referanser




## Eksterne lenker
* Bergen Motorcykkel Klubb hjemmeside
Ann Kristin Amundsen

**Ann Kristin Amundsen** (født 1970) er en norsk tidligere fotballspiller som representerte Trondheims-Ørn. Hun har ett cupmesterskap (1993) og ett seriemesterskap (1994) med Trondheims-Ørn.

## Referanser
Jens Lassen Ugland

**Jens Lassen Ugland** (født 1. mars 1833 på Hisøy, død 12. mai 1908) var skipsreder bosatt i Arendal der han var eier av en kjøpmannsgård ved Torvet, et hus som i dag kalles Uglands hus. Ugland drev også *Barbu mølle*, kornforretning og bakeri. Ugland eide også flere eiendommer i Arendals-området, blant annet  Barbo og Langsæv gård. Langsæv gård kjøpte han i 1880. 
I dag er Lansgæ gård en del av Aust-Agder kulturhistoriske senter.

## Arkivet
Arkivet etter Jens Lassen Ugland befinner seg på Kuben i Arendal. Arkivet inneholder personlig dokumentasjon, samt dokumentasjon knyttet til Uglands virksomhet som skipsreder, mølleeier og eiendomsforvalter.

## Referanser


## Eksterne lenker
* 
* Uglands begravelse, 1908 på Digitalt museum
Storelva (Nordfjordbotn i Tromsø)

**Storelva**, også kalt **Kattfjordelva**, er ei elv på Kvaløya i Tromsø kommune i Troms. Den er rundt  lang ( regnet fra øverste kilde), og har et nedbørfelt på . Middelvannføringen ved munningen er .

Elva har sine kilder sørøst for Middagstinden (1 006 moh.), på halvøya mellom Kaldfjorden og Kattfjorden. Den renner ut fra Tverrfjellvatnet (465 moh.) og faller bratt mot øst ned i Kattfjorddalen, hvor den møter Tverrfjellelva som kommer inn fra nord. Elva snur nå i en stor bue mot sør og vest. Gjennom øvre del av Kattfjorddalen renner elva rolig gjennom et blandet myr- og skoglandskap, før den blir striere på strekningen ned mot fjordbotnen. Rundt 600 meter før munningen kommer Kråkskarelva inn fra nord. Elva munner ut innerst i Nordfjorden, en arm av Kattfjorden. Fylkesvei 862 går parallelt med elva gjennom Kattfjorddalen.

Kattfjordelva har en kort lakseførende strekning, og oppgangen stoppes av en foss cirka en kilometer fra munningen.

## Referanser
Interessegruppeteorien

**Interessegruppeteorien** er en rettsøkonomisk teori som går ut på at de aktuelle aktører forfølger sin egeninteresse, og at de vil bruke ressurser på å endre lovverk til fordel for egne interesser. Teorien er delvis konkurrerende med effektivitetshypotesen.

## Referanser
Effektivitetshypotesen

**Effektivitetshypotesen** er en rettsøkonomisk hypotese som bygger på en antagelse om at rettsutviklingen i et land preges av et ønske om effektiv ressursbruk. En annen delvis konkurrerende teori er interessegruppeteorien.

Benyttes hypotesen innefor lovgivningsprosessen vil man legge til grunn av lovgiver har effektivitet som et grunnleggende formål, og at de gir lover som leder til et slikt resultat. Hypotesen bygger på at det er begrenset med ressurser i et samfunn, og at lovgiver ønsker at rettsregler skal medføre minst mulig samfunnsøkonomisk tap eller størst mulig samfunnsøkonomisk gevinst. Det er fremhevet tre hovedsynspunkter i økonomisk litteratur for hvorfor denne hypotesen ikke gjelder generelt i lovgivningsprosessen: 1. i demokratiske beslutninger teller alle stemmer likt, det tas ikke hensyn til hvor sterkt de forskjellige ønsker en regel. 2. Politiske forhandlinger fører ikke alltid frem til et resultat. 3. Det kan lønne seg for enkelte å arbeide for en regel som er til fordel for dem selv, men som ikke er samfunnsøkonomisk effektiv. På den annen side vil det kunne være markedskrefter som arbeider for effektive regler, og velgere vil kunne innse at foreslåtte regler er effektive (og derfor ønskelige) selv om de ikke konkret favoriserer dem. En demokratisk lovgivningsprosess vil derfor i en viss grad produsere en rekke effektive regler.

Benyttes hypotesen på virkningen av private søksmål kan det tenkes at adgangen til søksmål over tid fører til effektive regler. Dette kan forklares med at ineffektive regler vil føre til større tap og oftere konflikter, og at en stadig økende pågang av søksmål vil medføre at det med tiden produseres effektive regler. Effektive regler vil på sin side kunne føre til at partene oftere kommer til enighet. En negativ side ved rettsutvikling gjennom søksmål er *gratispassasjerproblemet*. Samtidig som mange drar nytte av utviklingen ved at en ineffektiv regel utfordres ved søksmål, er et kun partene som må bære kostnadene.

Hypotesen kan også tenkes anvendt på utøvelsen av domsmyndighet ved å legge til grunn at dommere vektlegger effektiv ressursbruk og dermed vil tolke lover effektivt eller utvikle effektiv ulovfestet rett (et eksempel kan være støvletthældommen fra 2006).

## Se også
* Interessegruppeteorien

## Referanser
Trygve Bruun

**Trygve Bruun** (født 1949 i Sandefjord) er en norsk sjøforsvarsoffiser som  har vært avdelingsdirektør i DSB siden 2007.

Etter Sjøkrigsskolens operative linje, har han studert ved NATO Mine Warfare School i Belgia, og United States Naval Command College i Rhode Island i USA, i tillegg til Sjøforsvarets stabsskole og Forsvarets høgskole. Han har tjenestegjort bla som skipssjef og skvadronsjef på Sjøforsvarets minefartøyer. Han har vært prosjektoffiser på KNM Tordenskjold, Sjøforsvarets skolesenter i Bergen.  Han har vært sjef for Personell og organisasjonsavdelingen ved Sjøforsvarsstaben i Forsvarets overkommando og har tjenestegjort som Contingency Plans-offiser ved NATOs atlanterhavskommando (SACLANT) i Norfolk i Virginia i USA. Han har vært sjef for Tromsø sjøforsvarsdistrikt og sjef for Vernepliktsverket. I perioden 1993 til 1996 var han militær sekretær for forsvarsministeren. Siden 1999 har han innehatt militær grad som flaggkommandør.

Fra 2007 til 2015 har han vært avdelingsdirektør for Sivilforsvarsavdelingen i Direktoratet for samfunnssikkerhet og beredskap og gjennom det hatt den daglige ledelsen av Sivilforsvaret i Norge.

I 2015 og 2016 ledet han IHP (IHP Chairman).  IHP (International Humanitarian Partnership) er et partnerskap mellom de offentlige beredskapsorganisasjonene i åtte land. IHP bistår særlig nødhjelpsorganisasjonene i FN med, blant annet, øvelser, kurs, IT tjenester og bofasiliteter for nødhjelpere ved naturkatastrofer rundt om i verden.
## Referanser
Derek McInnes

**Derek John McInnes** (født 5. juli 1971 i Paisley) er en skotsk fotballtrener og tidligere fotballspiller. 

Fra mars 2013 til 8. mars 2021 var han trener for Aberdeen. Han er en av de mest fremtredende fotballskikkelsene i skotsk fotball, og er i sesongen 2013-2014 blitt utnevnt til månedens trener både for september og februar.

## Meritter
### Som spiller
**Greenock Morton**

* **[[Scottish Football League Second Division|Scottish Second Division]]** (1): (1994–95)

**Rangers**

* **[[Scottish Cup]]** (1) : (1998–99)

**St. Johnstone**

* **[[Scottish Challenge Cup]]** (1): (2007–08)

### Manager
**St. Johnstone**

* **[[Scottish Football League First Division|Scottish First Division]]**: (1): (2008–09)

**Aberdeen**

* **[[Scottish League Cup]]** (1): (2013–14)

## Referanser


## Eksterne lenker
* 
* St. Johnstone FC profile
Mr. Peabody & Sherman

***Mr. Peabody & Sherman*** er en amerikansk animert komisk science fictionfilm fra 2014.

## Sammendrag
Mr. Peabody er en begavet antropomorfisk hund som bor i New York City. Han oppdrar sin adopterte menneskesønn, 7 år gamle Sherman, og veileder ham gjennom historien ved hjelp av WABAC, en tidsmaskin. De besøker blant annet Marie Antoinette i Versailles under den franske revolusjonen i 1789. Når de blir tatt til fange blir Peabody nesten sendt til en guillotin for å bli henrettet av Maximilien Robespierre, men han unnslipper så vidt sammen med Sherman gjennom en kloakk i Paris. En dag går Sherman til skolen for hans aller første skoledag. Han havner i en slåsskamp med en jente i klassen som heter Penny Peterson. Peabody blir deretter sendt til rektor Purdy, ettersom Sherman bet Penny i selvforsvar. Han blir også konfrontert av Grunion fra  barnevernet, som mistenker at Shermans oppførsel kommer fordi han blir oppdratt av en hund.

Barnevernet planlegger å besøke deres hjem for å undersøke om Mr. Peabody er uegnet som forelder. Peabody inviterer Penny og hennes foreldre, Paul og Patty, til middag for å forsone seg før Grunion kommer. Penny kaller Sherman en løgner fordi han hevder å ha førstehånds-kunnskap om historie. Til tross for Peabody's instruksjoner, viser Sherman dem WABAC for å bevise at han har rett, og tar Penny med inn i fortiden til det gamle Egypt i år 1332 for de møter Tutankhamon. Sherman vender hjem til nåtiden, for å få hjelp fra Mr. Peabody som klarer å redde Penny.

Men WABAC går tom for strøm, og de må stoppe i Renessansen i Firenze i år 1508. De møter Leonardo da Vinci som er opptatt med Mona Lisa. De gjenopptar tidsreisen, men et svart hull fører til en nødlanding under Den trojanske krig i år 1184. Peabody forsøker å redde Penny og Sherman, men de tror at han dør i ett forsøk på å hjelpe dem. De kommer seg til nåtiden, og det viser seg at Peabody også overlevde tidsreisen deres. Men som følge av tidsreisene deres kommer en rekke historiske karakterer og gjenstander fra fortiden plutselig inn i nåtiden. Deriblant større gjenstander som en Sfinks, Titanic og Santa Maria del Fiore fra Firenze.

## Rolleliste
* Ty Burrell som Mr. Peabody. En snakkende beagle.
* Max Charles som Sherman. En syv år gammel gutt. 
* Ariel Winter som Penny Peterson. Mr. og Mrs. Petersons datter, og Shermans klasse-kamerat. 
* Stephen Colbert som Paul Peterson. Penny Petersons far, og Pattys ektemann. 
* Leslie Mann som Patty Peterson, Pauls kone, og Pennys mor.
* Allison Janney som Karen Grunion. 
* Stephen Tobolowsky som rektor Purdy. Rektor ved Shermans skole.
* Stanley Tucci som Leonardo da Vinci.
* Patrick Warburton som kong Agamemnon.
* Zach Callison som Kong Tut.
* Steve Valentine som Ay
* Dennis Haysbert som en dommer
* Karan Brar som Mason. En av Shermans nære venner.
* Joshua Rush som Carl. En annen av Shermans venner.
* Thomas Lennon som en italiensk bonde.

## Referanser


## Eksterne lenker
* 
*
Clara Barton

**Clarissa Harlowe Barton** (1821–1912) var en amerikansk lærer, sykepleier, og grunnlegger av det amerikanske Røde Kors, American Red Cross, 21. mai 1881. 

## Referanser


## Eksterne lenker
* 
*  Clara Barton National Historic Site
Emil Einersen

**Jens Emil Einersen** (født 3. september 1840 i Arendal, død 26. desember 1924) var en norsk bankdirektør, skipsreder og lokalpolitiker fra Grimstad.

## Rederviksomhet

Einersen gikk i 1865 inn i farens, Peter Bjørn Einersen (1811-1892) kjøpmanns- og skipsfartsvirksomhet. Etterhvert satset han fullt på rederivirksomhet. Da faren døde i 1892, drev han et selvstendig rederi, J.E Einersen. Rederdriften varte frem til staten av 1. verdenskrig. Einersen hadde også et eget verft på Støle i Vikkilen, hvor han bygde sine skip.

## Lokalpolitiker
I 1871 ble Einersen valgt inn i Grimstad kommunestyre i 1871. I 1877 ble han valgt inn i formannskapet og han var i flere perioder viseordfører.

## Forretningsmann og banksjef
Jens Emil Einersen var en aktiv forretningsmann og satt i styret i både Agders Gjensidige Assuranceforening og Grimstad gjensidige Fragt-Assuranceforening. I begge fungerte han i perioder som administrerende direktør.Einersen drev også trelastforretningen *Dramsevikens Trælastbolag* i Grimstad. 
Einersen var fra 1870 innvalgt i Grimstads Sparebanks forstanderskap. I 1896 ble han banksjef.

## Arkivet
Arkivet etter Jens Emil Einersens og faren Peter Bjørn Einersens rederi- og handelsvirksomheter befinner seg på Aust-Agder museum og arkiv i Arendal. Arkivet består av korrespondanse og regnskapsprotokoller.
## Referanser


## Eksterne lenker
*
Finnvikelva (Tromsø)

**Finnvikelva** (også kalt **Nordre Finnvikelva**) er ei elv på Kvaløya i Tromsø kommune i Troms. Den er  lang, og har et nedbørfelt på .

Elva har sine kilder på sørøstsida av Austeråsfjellet lengst øst på Kvaløya. Den renner først mot sørvest, deretter sørover gjennom den slake og brede Finnvikdalen. Elva munner ut i Sandnessundet rundt fem kilometer nordøst for Sandnessundbrua. Den største sideelva er Kaudikelva, som kommer inn fra vest like før munningen, hvor elva også krysses av fylkesvei 863.

## Referanser
Antonio Negri

**Antonio Negri** (1933–2023) var en italiensk sosiolog, kommunist og politisk filosof. Han er kjent for boken *Imperiet* som han skrev sammen med Michael Hardt.

## Liv og virke
### Venstreorientert politikk
Antonio Negri ble kommunist 1953–1954 da han tilbragte et år på en kibbutz i Israel. Kibbutzen var utformet etter teorier om sionistisk sosialisme og alla de som bodde der var jødiske kommunister.

I 1950-årene ble han med i *Gioventù Italiana di Azione Cattolica* (GIAC) og siden i det internasjonale sosialistpartiet. Han var redaktør i tidskriftet *Quaderni Rossi*, som virket for å gjeninnhente Karl Marx fra sosialismen. I 1969 var han med på å grunnlegge Potere Operaio (*Arbeidermakt*) og var en ledende skikkelse i autonomiabevegelsen. 

I 1960- og 1970-tallet var han en aktiv marxist. Som autonomisme-teoretiker publiserte han innflytelsesrike bøker som oppfordrer til en «revolusjonær bevissthet».

### Fengselsdom
På 1970-tallet ble han beskyldt for å ha tilknytning til venstreekstreme grupperinger som De røde brigader, den organisasjon som stod bak kidnappingen og drapet av den italienske statsministeren Aldo Moro i 1978. Dette resulterte til slutt i en fengselsdom på 30 år. Han sonet til sammen ti år.

Negri flyktet til Frankrike, hvor han begynte å undervise ved Université de Vincennes og Collége International de philosophie, sammen med kjente franske teoretikere som Jacques Derrida, Michel Foucault og Gilles Deleuze. 

I 1997 vendte han tilbake til Italia hvor han godtok en avtale om redusert straff fra 30 til 13 år. Mange av hans mest innflytelsesrike bøker ble publisert under hans fengselsopphold. Han levde på senere år i Venezia og Paris.

## Referanser


## Eksterne lenker
* 
*
Chino – den ukuelige

***Chino – den ukuelige*** (italiensk originaltittel: *Valdez, il mezzosangue*, engelsk tittel: *The Valdez Horses*) er en spaghetti-western fra 1973 regissert av John Sturges og Duilio Coletti. Filmen er basert på Lee Hoffmans roman *The Valdez Horses* fra 1967. Hovedrollen spilles av Charles Bronson, mens sentrale biroller spilles av Jill Ireland, Marcel Bozzuffi og Vincent Van Patten. 

Filmen er en italiensk-spansk-fransk-amerikansk samproduksjon.

## Plottet
Chino Valdez er en ensom hesteoppdretter, hvis liv blir dramatisk forandret når en den unge rømling Jamie dukker opp og spør om jobb. I tillegg forelsker Chino seg i den rike godseierens søster, og dette fører til at han jages bort fra eiendommen.

## Skuespillere
* Charles Bronson som Chino Valdez
* Jill Ireland som Catherine
* Marcel Bozzuffi som Maral
* Vincent Van Patten som Jamie Wagner
* Fausto Tozzi som Cruz
* Ettore Manni som Sheriff
* Corrado Gaipa som Indianer
* Diana Lorys som Indianer

## Referanser


## Eksterne lenker
*
Finnvikelva

**Finnvikelva** kan vise til:

*Finnvikelva (Tromsø) – ei elv i Tromsø kommune i Troms
*Finnvikelva (Båtsfjord) – ei elv i Båtsfjord kommune i Finnmark
Impossible (band)

**Impossible** er et norsk rockeband basert i Oslo. Bandet ble kjent da det i 2012 utga albumet *Close Relations.*

Bandet har siden utgitt oppfølgeralbumet *Second Thoughts*.

## Medlemmer
*Joseph Lillo-Stenberg – vokal og gitar
*Erlend Hagen – keyboard og gitar
*Lars Løberg Tofte – bass og keyboard
*Stefan Skånseng – trommer

## Eksterne lenker
* Omtale i VG
* Omtale i Dagbladet
The United Marine Insurance Companies of Scandinavia

**The United Marine Insurance Companies of Scandinavia** ble opprettet i 1889. Stifterne var 12 skandinaviske selskaper, hvorav 9 norske, 2 danske og et svensk. Blant stifterne var deriblant Christiania Søforsikringsselskab, Porsgrunds Søforsikringsselskab og Skibsassuranceforeningen i Arendal. 
Selskapet var også kjent som *Fællesagenturet i London*.

## Kortvarig prosjekt
Sjøforsikringsselskapene skulle overta reassurance fra et av Londons største Sjøforsikringsselskaper, nemlig "North China Insurance Co.". Dette selskapet hadde lenge vist vist til utmerkede økonomiske resultater. Systemet virket slik stiftene var gjensidig ansvarlig for reassurancen. De to første årene gikk dette meget bra, men så kom omslaget. Dårlige konjunkturer, svake resultater og dårlig kontroll med tegningen førte til at flere av de norske selskapene trakk seg ut. Selskapet ble formelt oppløst i 1893.

## Store norske tap
Flere norske selskaper tapte store penger på prosjektet. Om lag 3 millioner kroner gikk tapt. Flere av de norske norske stiftselskapene måtte også avvikle som følge av tapene.

## Arkivmateriale
Arkivmateriale etter The United Marine Insurance Companies of Scandinavia befinner seg på Kuben i Arendal. Materialet består av havari og erstatningsprotokoller knyttet til Porsgrund Søforsikringsselskab.

## Referanser


## Eksterne lenker
*
Lars Hustveit

**Lars Hustveit** (født 1888 Flekke i Fjaler, død 1970) var ordfører i Førde i perioden 1945-1951. Han var rektor ved Mo jordbrukskule i perioden 1935-1958.

I tillegg var han styreformann i Førde Sparebank i ni år, medlem av styret i Vestlandske Kjøpelag i 18 år, seks av disse som formann, og styremedlem i Firda Billag. Han var sønn av Mons Davidson Huustvedt.

## Referanser
Yolanda av Ungarn

**Yolanda av Ungarn** (katalansk: *Violant d'Hongria*, født omkring 1216, død 9. oktober 1251 i Huesca) var dronning av Aragón fra 1235 til 1251. Hun var gift med kong Jakob I av Aragón.

## Liv og virke
Yolanda var ungarsk prinsesse. Hun var datter av kong Andreas II av Ungarn og hans dronning Yolanda av Courtenay, og datterdatter av Peter II av Courtenay som var keiser i Det latinske riket i Konstantinopel. Ekteskapet med Jakob I av Aragón ble inngått etter initiativ av paven i 1234 og bryllupet sto året etter.
 
Dronning Yolanda hadde stor innflytelse på sin mann. Kongen søkte hennes råd i statssaker, hun engasjerte seg i diplomatiske forhold og ivret for erobring av Valencia.

I løpet av 16 års ekteskap fødte Yolanda ti barn. To sønner ble konger: Peter III av Aragón og Jakob II av Mallorca. To av døtrene giftet seg med monarker i naboland og ble dronninger: Violante ble gift med Alfonso X av Castilla, mens Isabella ble gift med Filip III av Frankrike. Sønnen Sancho ble erkebiskop av Toledo.

Etter eget ønske ble Yolanda gravlagt i Santa Maria de Vallbona de les Monges, der sarkofagen hennes fortsatt finnes.

## Referanser
Robert de Nola

**Robert de Nola**, også kjent som **Mester Robert** (katalansk: *Mestre Robert*), var en katalansk kokk og kokebokforfatter fra 1400-tallet. 

Robert de Nola presenterte seg som kokk ved hoffet til Ferdinand I av Aragon i Napoli. Han forfattet kokeboken *[[Llibre del Coch]]*, den første trykte spanske kokebok. Den første kjente utgaven er fra 1520, men den kan ha vært utgitt tidligere. Teksten stammer fra før 1491, og ble trolig til omkring 1470. Boken kom i fem katalanske utgaver inntil 1578. Den ble oversatt til kastiljansk i 1525. 

Oppskriftene til mester Robert formidler mattradisjoner fra 1400-tallet. Retter fra flere områder er med i kokeboken hans, som Lombardia, Catalonia og Frankrike. Nye råvarer fra Amerika, eksempelvis tomat og aubergine, er også med. Boken er beskrevet som den 1500-tallets mest innflytelsesrike spanske kokebok.

## Referanser
Andrea Eskau

**Andrea Eskau** (født 21. mars 1971 i Apolda i Bezirk Erfurt i Øst-Tyskland) er en tysk handikappidrettsutøver som konkurrerer i håndsykling, skiskyting og langrenn. Hun konkurrerer i klassen for synshemmede utøvere. 

Hun skadet ryggmargen i en sykkelulykke i 1998, og ble lam fra livet og ned. Hun begynte å konkurrere i langrenn og skiskyting i 2009. Hun konkurrerer også i håndsykling og rullestolløp. 

## Idrettskarriere
Eskau vant sin første paralympiske gullmedalje da hun vant landeveisrittet i håndsykkel ved Paralympiske sommerleker 2008, i klassen HC A/B/C, foran henholdsvis Monique van der Vorst og Dorothee Vieth. Hun deltok i sine første paralympmiske vinterleker i 2010, og fikk der 2.-plass på 5 km langrenn, bak Ljudmila Wautschok, og 3.-plass på 10 km skiskyting. 

Hun vant langrennssprinten ved VM i skiskyting og langrenn for funksjonshemmede 2011, og hun vant også 10 km skiskyting. I tillegg kom hun på 10 km og 5.-plass på 5 km i langrenn, og 3.-plass på både 7,5 km og jaktstarten i skiskyting. 

Ved Paralympiske sommerleker 2012 i London vant hun både 48 km landevei og 16 km temporitt i håndsykkel i klassen H4. Året etter deltok hun ved Para-VM i sykling 2013, der hun vant klassen WH4. Hun deltok også i VM i skiskyting og langrenn for funksjonshemmede 2013 i Skellefteå, der hun fikk til sammen fire medaljer, hvorav tre gullmedaljer; to i langrenn og en i skiskyting.  

Hun kom på 2.-plass sammenlagt i sitteski ved Verdenscupen i langrenn for funksjonshemmede 2013/14, bak norske Mariann Marthinsen. Hun representerte Tyskland ved de paralympiske vinterlekene 2014 i Sotsji, der hun vant 5 km langrenn, og 6 km skiskyting. For øvrig kom hun på 6.-plass på langrennssprinten og 7.-plass på 12,5 km skiskyting, og hun deltok på det tyske laget som kom på 5.-plass på 4 x 2,5 km stafett.

## Referanser


## Eksterne lenker
* 
* 
* Profil hos Sotsji 2014
Christiania Søforsikringsselskab

**Christiania Søforsikringsselskab** ble stiftet 24.02.1847 under navnet *Søforsikringsselskabet i Christiania*. Dette var det første sjøforsikringsselskapet i hovedstaden. Pådriverne for å opprette selskapet var Foreningen Handelens Venner i Christiania. Hans Faye ble valgt til selskapets første ordfører. Blant selskapets største aksjonærene var A. Gruning & Co (Fayes selskap),  Thos. Joh. Heftye, J.L.Tiedeman, Andreas Tofte, Jacob Dybwad, Hans Gulbranson, Oluf Onsum, Christian Strøm og J. H. Swchensen. 

Navnet Christiania Søforsikingsselskab ble først offisielt i 1890. Selskapet hadde imidlertid brukt navnet i lang tid før det ble vedtatt. 

I 1889 gikk Christiania Søforsikingsselskab sammen med flere andre nordiske forsikringsselskaper og stiftet  The United Marine Insurance Companies of Scandinavia. Dette selskapet skulle fungere som et kaskoagentur for tegning i London. Prosjektet ble imidlertid kortvarig og Christiania Søforsikingsselskab trakk seg ut i 1892.

## Fusjonering og navneendring
I 1964 ble Christiania Søforsikingsselskab Forsikrings-Aktieselskapet Poseidon. Nytt navn på selskapet ble Forsikringsaksjeselskapet Christiania Sø og Poseidon. Selskapet endret igjen navn i 1977 til Aksjeselskapet Christiania Sø og Poseidon.

I 1979 ble selskapet fusjonert inn i A/S Custos. 

## Arkivet
Regnskapsbøker fra selskapets første periode (1847-1885) befinner seg på Aust-Agder kulturhistoriske senter.

## Direksjonens formenn
* Hans Faye (1847-1849)
* Heftye, N.m grosserer 1850-1853
* Andresen, N. A., grosserer 1853-1877
* Løkke, H. F., 1878-1881
* Harald Astrup (1881-1912)
* Lind, Andr, R., grosserer 1913-1919
* Bruenech, Fredrik, grosserer 1920-1931
* Hansson, Chr., direktør 1931-1932
* Astrup, sigurd, grosserer 1933-

## Referanser


## Eksterne lenker
*
Mons Davidson Huustvedt

**Mons Davidson Huustvedt** (født 1832 i Voss, død 1913 i Flekke) var en norsk agronom og ordfører. 

Han gikk på jordbruksskole i Sandvik i Sunnhordland og kjøpte gården Flekke i 1868 sammen med en annen vossing. I 1887 ble han eier av hele bruket. Han hadde tillitsverv innen Landhusholdningsselskapet i fylket, og var ordfører i Fjaler 1872-1876 og 1892-1896. Fjaler Sparebank ble stiftet hjemme hos ham i 1873. Han var far til Lars Hustveit.

## Referanser
Lola Anglada

**Maria Dolors Anglada Sarriera**, også kjent som **Lola Anglada** og **Estel** (født 29. oktober 1892 i Barcelona, død 12. september 1984 i Tiana) var en katalansk illustratør og barnebokforfatter.

## Liv og virke
Anglada utga sine første illustrasjoner for barn i 1906. I 1916 hadde hun sin første separatutstilling. Hun var politisk aktiv som feminist, katalansk nasjonalist og motstander av Primo de Riveras styre.

Anglada flyttet etter første verdenskrig til Paris og fortsatte sitt virke som illustratør for franske forlag, men utga også arbeider i Barcelona. Hun illustrerte bøker av kjente forfattere, men også lærebøker. I 1928 utga hun *En Peret* med egen tekst og illustrasjoner, etterfulgt av *Margarida* og *Monsenyor Llangardaix* året etter og *Narcís* i 1930.

Politisk engasjerte Anglada seg i Unió Catalanista. Hun sto på republikansk side i borgerkrigen i Spania, engasjerte seg i 
fagforeningen UGT og arbeidet for propagandaavdelingen i Generalitat de Catalunya. Etter borgerkrigen gikk hun i dekning i Tiana.

Hun samlet på dukker og etterlot samlingen sin til Barcelona by. Den befinner seg i Museo Romántico Can Llopis i Sitges.
 
I 1982 ble hun tildelt Sankt Georgskorset.

## Referanser
Mercè Rodoreda

**Mercè Rodoreda i Gurguí** (født 10. oktober 1908 i Barcelona, død 13. april 1983 i Girona) var en katalansk forfatter. Rodoreda er beskrevet som den mest betydningsfulle katalanske romanforfatter i årene etter andre verdenskrig.

## Virke
Rodoredas forfatterskap begynte med artikler og fortellinger for magasiner. Hun utga fire romaner i mellomkrigstiden, blant disse *Aloma* (1938). 

Fordi hun arbeidet for den katalanske regjeringen under den spanske borgerkrigen, måtte hun etter Francos seier dra i eksil. Etter en tid i Frankrike bosatte hun seg i Sveits, der hun gjenopptok sitt forfatterskap. I 1958 kom novellesamlingen *Vint-i-dos contes*. Rodoreda fikk sitt gjennombrudd med romanen *La plaça del diamant*, som kom ut i 1962 og ble oversatt til en rekke språk. Andre romaner er *El carrer de les camèlies* (1966), *Mirall Trencat* (1974), *Viatges i flors* (1980) og *Quanta, quanta guerra…* (1980). *La mort i la primavera* utkom etter hennes død.

Midt på 1970-tallet vendte Rodoreda tilbake til Catalonia. I 1980 ble hun tildelt Premi d’Honor de les Lletres Catalanes.

## Romaner oversatt til norsk
* *Diamantplassen* (*La plaça del diamant*, 1984, 2009)
* *Knust speil* (*Mirall Trencat*, 1978)

## Referanser


## Eksterne lenker
* 
* 
* «Mercè Rodoreda i Gurguí», *Gran Enciclopèdia Catalana*
Rosa Sensat

**Rosa Sensat i Vilà** (født 17. juni 1873 i El Masnou, død 1. oktober 1961 i Barcelona) var en katalansk lærer og skoleleder. Hun er kjent for å ha introdusert moderne pedagogikk i Catalonia.

## Virke
Sensat arbeidet for å innføre moderne undervisningsmetoder i Catalonia. Hun virket også for å fremme utdannelse for kvinner. Fra 1914 til 1930 ledet hun Escola Bosc i Barcelona. Deretter sto hun fra 1930 til 1939 i spissen for Grup Escolar Milà i Fontanals del Patronat Escolar.

## Referanser
Teresa Claramunt

**Teresa Claramunt i Creus** (født 4. juni 1862 i Sabadell, død 11. april 1931 i Barcelona) var en katalansk anarkosyndikalist og kvinnesakskvinne.

## Liv og virke
Claramunt arbeidet på en tekstilfabrikk i Sabadell. Hun gjorde seg i 1883 bemerket under en sju uker lang streik for høyere lønn og bedre arbeidsvilkår. I 1884 etablerte Claramunt en anarkistgruppe i Sabadell. Hun deltok på arrangementer rundt om i Catalonia og ble kjent som en god folketaler. Etter anarkistiske bombeattentater i 1893 og 1896 ble Claramunt arrestert. Hun dro utenlands, og oppholdt seg i Frankrike og Storbritannia, før hun i 1898 vendte tilbake til Barcelona.

Claramunt kjempet for sosiale reformer, grunnla i 1901 tidsskriftet *El Productor* og støttet streikende arbeidere. Hun søkte kvinnefrigjøring for å overvinne patriarkatet. Etter den tragiske uken i 1909 ble hun arrestert på nytt. Claramunt ble forvist til Zaragoza til 1924, da hun vendte hjem til Barcelona. På grunn av sykdom deltok hun deretter ikke i det offentlige liv. 

## Referanser
Antoni Maria Alcover i Sureda

**Antoni Maria Alcover i Sureda** (født 2. februar 1862 i Santa Cirga ved Manacor på Mallorca i Spania, død  8. januar 1932 i Palma) var en mallorkansk folklorist, språkforsker og forkjemper for det katalanske språk.

## Liv og virke

### Prest
Alcover ble ordinert til prest i 1886.

### Katalansk språk
I 1879 byttet han i sitt forfatterskap skriftspråk fra kastiljansk til katalansk. Under psevdonymet Jordi d'es Racó utga han innsamlede stykker fra folkelitteraturen.   

Han reiste rundt for å samle språkprøver på det han mente var varianter av katalansk. Han var forkjemper for det katalanske språks enhet og utga en ordboken *Diccionari Alcover-Moll*, også kjent som *Diccionari català-valencià-balear*, et verk på ti bind. Fra 1902 til 1936 drev han ordboksprosjektet *Bolletí del Diccionari de la Llengua Catalana*, et arbeid som ble videreført av Francesc de Borja Moll. I 1906 sammenkalte han til den første katalanske språkkongress, avholdt i Barcelona.

Alcover ble i 1911 valgt til formann for filologisk seksjon i Institut d'Estudis Catalans.

## Ettermæle
Institució Pública Antoni M. Alcover er oppkalt etter ham og arbeider for å ivareta hans innsats og fremme mallorkansk språk og kultur.

## Referanser


## Eksterne lenker
* Nettsted om Alcover